Mat- og vintur til Italia i september
2025-09-24 - 2025-09-29 | Gourmet-turer, Italy
Er du klar for en mat og vintur til Liguria, den italienske rivieraen, i slutten av september sammen med meg?

Les hele programmet og bestill her…

Som vanlig blir vi en liten gruppe med maks 15 deltagere men denne gangen er programmet enda mere varierende enn de andre turene som jeg har lagt opp.
Du kan f.eks…
gå en flott tur i åskanten med en engelsktalende lokal guide som er ekspert i fotturer. Turen er på 11 km med en utsikt som vil alle og enhver til å få hakeslepp, hvor du tar en pust i bakken mens du nyter utsikten og et glass lokal vin.

Om dette blir for anstrengende for deg har du et annet alternativ. Da tar vi toget sammen med for å oppleve og utforske Genova, verdens eldste republikk! En fantastisk spennende havneby med små trange gater og smug som ligger vegg i vegg til flotte palasser og herskapsboliger.
Du vil også ha mulighet til en lat dag på stranden for å nyte de varmende solstrålene og en herlig dukkert i Middelhavet.

Selvsagt blir det det matopplevelser og flere matlagingkurs siden det er en stor del av den italienske kulturen.
Du vil oppleve iver og glede mens vi sitter rundt bordet og koser oss, gjerne sammen med et glass vin.
Dere skal bo godt på et firestjernes hotell, alle måltidene er på forskjellige restauranter for at du skal smake deg gjennom de lokale rettene.
Jeg har selv bodd her i over 40 år og det var her jeg var kokk på egen restaurant i 15 år. Derfor kjenner jeg godt til stedene, den italienske kulturen og levemåten.
Du vil bli kjent med mine venner som ikke vet hva godt de kan gjøre for at du skal kunne ha stor glede av denne turen. En tur som du kan «lime inn « i minneboken.
Turen som går over 6 dager er nøye studert og siden alt er inkludert kan du egentlig bare ta med deg «ukepengene» om du skulle få lyst på en italiensk iskrem eller en Spritz mens du nyter solnedgangen på stranden.
Turen går gjennom en norsk turoperatør for at alt skal gå riktig for seg og Cathrine vil være deg til stor hjelp om du skulle ha noen spørsmål. Men du kan selvsagt også kontakte meg.
Jeg vil alltid være tilgjengelig under turen, fra jeg henter dere på flyplassen til jeg følger dere tilbake.

Les hele programmet og bestill her…

Program og bestilling til Liguria-turen

4. februar: Nytt italiensk matkurs - Bli med online
2026-02-04 17:30 - 19:30 (Europe/Rome) | Online matkurs, Italy
Denne suppen er så tjukk og fyldig at du nesten kan spise den med gaffel, den er vegetarisk, personlig synes jeg at den er perfekt akkurat sånn som den er men om du foretrekker kan du selvsagt tilsette en bit med spekeskinke, guanciale, bacon eller et par pølsebiter.
Småkakene er med hasselnøtter som du selvsagt kan bytte ut med mandler, om du foretrekker det. De er knasende gode og har lett for å forsvinne på en «mystisk måte».
Kremen som vi skal lage kan minne om kremen til Tiramisú i en litt «lettere» variant. Det kan godt hende at du vil foretrekke denne istedenfor den klassiske. Kremen inneholder alkohol, som fordufter over varme men det går selvfølgelig helt fint å sløyfe alkoholen, den blir ikke noe mindre god for det. Du kan da eventuelt tilsette litt vanilje.
Måltidet er for 4 personer, om dere er færre kan du halvere ingrediensen eller du kan setter restene ( om det blir igjen noen rester!) i kjøleskapet til dagen etter, eller du kan invitere gjester eller naboen.
❤️ Om du inviterer gjester, er det smartest at du ber de komme kl 20.00 når alt er klart.
Kurset vil foregå online på Zoom meeting, det varer i ca 2 timer.
Jeg logger meg ut når alle er ferdige og klare for å sette seg til bords for en italiensk middag.
Det er maks 8 deltagere på kursene mine.
Påmelding:
Send meg en e-post med navn og antall deltakere (klikk!)…

Når du har sendt meg en melding med påmelding,sender jeg deg en faktura hvor du finner all informasjon om innbetaling av kurset.
Jeg trenger ditt navn og adresse for å kunne utstette fakturaen. Dette er obligatorisk for det italienske skattesystemet
Når jeg har mottatt betalingen, sender jeg deg handleliste med alle ingrediensene som du trenger, hva du trenger av kjøkkenutstyr, innloggingskoden til Teams og noen ekstra tips.

Jeg logger meg inn kl 17.00 for at alle skal ha god tid for å logge seg inn, på denne måten starter vi matlagingen pris kl 17.30.
Prisen er for 1 deltager, men det er selvsagt helt greit om din ektefelle/samboer ønsker å hjelpe deg.
❤️ Om dere er flere som ønsker å delta på samme kurs med én PC, kan jeg gi en rabatt til den andre personen.
Håper vi sees på onsdag 4. februar!

13 februar Middag på fredag og kake til San Valentino- Bli med online
2026-02-12 17:30 - 19:30 | Online matkurs, Italy
Italiensk middag på fredag og kake til San Valentino
Alt i et smekk. Til middag på fredag blir det en nydelig svinestek med en fløyelsmyk saus og ovnsbakte poteter. Mens steken står å putrer lager vi kaken til San Valentino, en italiensk sjokoladekake som vil gjøre alle og enhver mo i knærne. Hvem vet, kanskje det til og med ender med at noen kneler på frierføtter når du har servert et kakestykke!
Om du ikke har tenkt å feire San Valentino så vil det i allefall bli en skikkelig god middag på fredag og en kake til helgen. Den hokder seg fint også til søndagsmiddagen, om den ikke forsvinner i nattens mulm og mørke.

Svinestek som småputrer i melk er en klassiker i mange italienske hjem. Dette er en rett som du nok ikke vil finne på restaurantmenyene men en klassiker i mange italienske hjem. Steken kan også lages glutenfri og laktosefri, den blir like god som originalversjonen.

Kaken er en tradisjonell italiensk hjemmebakt søndagskake uten noen sofistikerte smaker eller pynt.
Kaken smaker akkurat sånn som den ser ut….eller kanskje jeg skal si “Enda bedre” siden den er helt faktisk, saftig og myk men vær obs på at den har lett for å forsvinne på et blunk!
Vel, her behøver du ikke å tenke så mye over hvor du begynner……Simsalabim….kaken forsvinner på et blunk !
Måltidet er for 4 personer, om det er færre kan du halvere ingrediensen eller du kan setter restene ( om det blir igjen noen rester!) i kjøleskapet til dagen etter, eller du kan invitere naboen eller gjester.
❤️ Om du inviterer gjester, er det smartest at du ber de komme kl 20.00 når alt er klart.
Kurset vil foregå online på Zoom meeting, det varer i ca 2 timer.
Jeg logger meg ut når alle er ferdige og klare for å sette seg til bords for en italiensk middag.
Det er min 3 og maks 8 deltagere på kursene mine.
Påmelding:
Send meg en e-post med navn og antall deltakere (klikk!)…

Når du har sendt meg en melding med påmelding,sender jeg deg en faktura hvor du finner all informasjon om innbetaling av kurset.
Jeg trenger ditt navn og adresse for å kunne utstette fakturaen. Dette er obligatorisk for det italienske skattesystemet
Når jeg har mottatt betalingen, sender jeg deg handleliste med alle ingrediensene som du trenger, hva du trenger av kjøkkenutstyr, innloggingskoden til Teams og noen ekstra tips.

Jeg logger meg inn kl 17.00 for at alle skal ha god tid for å logge seg inn, på denne måten starter vi matlagingen pris kl 17.30.
Prisen er for 1 deltager, men det er selvsagt helt greit om din ektefelle/samboer ønsker å hjelpe deg.
❤️ Om dere er flere som ønsker å delta på samme kurs med én PC, kan jeg gi en rabatt til den andre personen.
Håper vi sees på fredag 13 februar!

Smaken av Liguria- en matreise til den italienske rivieraen 16-22 september 2026
2026-09-16 - 2026-09-22 | Gourmet-turer, Italy
Sammen finner vi åpne dørene til det ekte Liguria, hvor vi blir møtt med store smil av de fastboende.
Er selv kokk men denne gangen forvandler jeg meg som reiseleder. Jeg har bodd her nå i 40 år derfor kjenner jeg rytmen i hverdagen og menneskene.
Reisen går bak postkortfasaden, inn i små dalfører og landsbyer der tiden går saktere og maten fortsatt lages slik den alltid har blitt laget. Du vil oppleve Liguria som gjest, ikke som turist, både ved havet, langs kysten og innover i landet.
Vi blir blant annet servert en middag i spisestuen til et privat hjem men også til steder som ligger der ingen skulle tro.
Du lærer hvordan pesto virkelig skal lages – i morter, med basilikum plukket samme morgen fra terrasser over havet. Olivenoljen er fra trær familien har stelt i generasjoner, og focacciaen kommer rykende varm rett fra en ovnen hos baker’n.
Måltidene er lange og uformelle. Kanskje rundt et rustikt trebord hjemme hos vinbond eller på en terrasse med utsikt over Middelhavet. Vinene er lokale, ofte uten etikett, valgt fordi bonden stoler på meg – og fordi jeg vet nøyaktig hvem som lager noe helt spesielt og som jeg ønsker at du skal oppleve og smake.
Det unike med denne reisen er nettopp at opplevelsene finnes fordi jeg bor her, lever her og er en del av lokalsamfunnet.
Dette er ikke en reise for å krysse av severdigheter. Det er en invitasjon inn i et liv – og inn i et Liguria de færreste får smake og oppleve.
Programmet er lagt nøye opp med et varierende program for at man skal få et godt innsikt i det italienske livet i dette fylket. Alle måltidene er på forskjellige steder for at du også skal få smake deg gjennom lokale tradisjonelle retter som vil si sjømat, kjøtt og grønnsaker.
Turen blir solgt av reisebyrået Vistahttps://www.vistatravel.no/rundreiser/liguria-mat

Torino og Piemonte i kongelig fotspor med trøfler og vin 21-26.10.2026
2026-10-21 - 2026-10-26
Noen reiser setter seg litt ekstra i hjertet.
Dette er en slik.
Tenk deg at du lander i Italia og blir møtt med et varmt smil. På vei inn mot elegante Torino serveres det små fristelser i bussen – og skuldrene senker seg allerede før vi tar første stop på veien inn til Torino, de berømte rismarkene.

Torino var Italias første hovedstad, en elegant by med brede avenyer, vakre piazzaer og en nesten litt hemmelig eleganse.

Jeg har bodd her i 15 år og tar deg med til mine favorittsteder – ikke bare det du finner i guidebøkene, men det som gir byen sjel. Små historier. Skjulte hjørner. Restauranter hvor servitøren nikker gjenkjennende når vi kommer inn døren.
Vi rusler gjennom Europas største utendørs marked, Mercato di Porta Palazzo, omgitt av bugnende fruktboder, vellagrede oster og nybakt brød. Senere setter vi oss ned og nyter en silkemyk Bicerin – Torinos stolthet – mens samtalen flyter like lett som kaffen.
Vi forlater byen og flytter inn på et flott og stemningsfullt vinslott omgitt av myke åser og vinranker.

Her smaker vi slottets egne viner i kjelleren, ler rundt bordet på en liten trattoria og lar tiden gå litt saktere.

Vi drar på trøffeljakt – med spenning i luften – og besøker et av de praktfulle kongelige jaktslottene hvor lysekronene glitrer og historien sitter i veggene.

En ettermiddag maler vi med lerret og pensel – med et glass vin i hånden. Resultatet? Kanskje et mesterverk. Kanskje bare glede og latter. Begge deler er like verdifullt.
På vår siste kveld dekker vi opp med lokale oster, spekemat og slottets vin. Jeg baker den berømte focacciaen fra Liguria.

Og siden det er søndag skal vi selvsagt kose oss med de tradisjonelle italienske søndagskakene.

Dette er ikke en reise hvor vi haster fra sted til sted.
Det er en reise hvor vi sitter litt lenger ved bordet.
Smaker litt mer.
Hygger oss, ler litt høyere og reiser hjem med følelsen av å ha vært med på noe ekte.
Har du lyst til å bli med denne gangen?
Turen blir solgt gjennom reisebyrået Vista travel i Oslo https://www.vistatravel.no/rundreiser/piemonte
Varme hilsener
Caroline
